《忆梅》
宋代·刘敞

岂无栋梁材，为君构明堂。岂无调羹资，为君致烹鬺。

独使限荒鄙，委之道路旁。岁晏吐奇秀，芬芬有馀香。

疾风见松柏，众秽知蕙芳。譬彼君子质，幽沈道逾彰。

安得假神术，徙根俪长杨。辽哉计不果，我心不能忘。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。